open-index/open-wikipedia-markdown huggingface dataset:
Հիտցենդորֆ

**Հիտցենդորֆ** (. գերմաներենից բառացի թարգմանած՝ նշանակում է *տաք գյուղ*), քաղաք և համայնք Ավստրիայում՝ Շտիրիա դաշնային երկրամասի Գրաց-Ումգեբունգ շրջանում։ Համբավվել է իր տարածքում պարբերաբար կազմակերպվող տոնավաճառներով։ Ընկած է երկրամասի կենտրոնական հատվածում՝ նրա վարչական կենտրոնի՝ Գրաց քաղաքի հարևանությամբ, երկրի մայրաքաղաք Վիեննայից մոտավորապես 150 կիլոմետր դեպի հարավ-արևմուտք, Դրավայի վտակ Մուրա գետի ափին։ Զբաղեցնում է 48,88 քառակուսի կիլոմետր տարածք։ 2015 թվականի հունվարի 1-ի տվյալներով բնակչության թվաքանակը եղել է 6902, 2022 թվականի տվյալներով՝  7 296:

Բնակավայրի պաշտոնական կոդը՝  *60665*:

## Ժողովրդագրություն
Colors=
  id:lightgrey value:gray(0.9)
  id:darkgrey  value:gray(0.7)
  id:sfondo  value:rgb(1,1,1)
ImageSize  = width:800 height:auto barincrement:20
PlotArea   = left:40 bottom:40 top:20 right:20
DateFormat = x.y
Period     = from:0 till:7500
TimeAxis   = orientation:horizontal
AlignBars  = late
ScaleMajor = gridcolor:darkgrey  increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo
PlotData=
    color:skyblue width:14 shift:(-50,-5) fontsize:M anchor:till
   bar:1869 from:0 till:4103 text:4.103
   bar:1880 from:0 till:4168 text:4.168
   bar:1890 from:0 till:4047 text:4.047
   bar:1900 from:0 till:4055 text:4.055
   bar:1910 from:0 till:4007 text:4.007
   bar:1923 from:0 till:3958 text:3.958
   bar:1934 from:0 till:4115 text:4.115
   bar:1939 from:0 till:3851 text:3.851
   bar:1951 from:0 till:4152 text:4.152
   bar:1961 from:0 till:4268 text:4.268
   bar:1971 from:0 till:4674 text:4.674
   bar:1981 from:0 till:5103 text:5.103
   bar:1991 from:0 till:5704 text:5.704
   bar:2001 from:0 till:6374 text:6.374
   bar:2011 from:0 till:6867 text:6.867
   bar:2021 from:0 till:7259 text:7.259
TextData=
  fontsize:S pos:(35,20)
  text:"Zahlenleiste: Einwohner; Quelle: Statistik Austria"


## Պատկերասրահ
200px|մինի|աջից
mini|220px|Schloss Altenberg
mini|230px|Schloss Tausendlust

## Ծանոթագրություններ

## Գրականություն
* Bruno Brandstetter: Der Markt Hitzendorf. Ortsgeschichte und Häuserbuch. Selbstverlag der Gemeinde Hitzendorf, 1984, DNB 881279307.

## Արտաքին հղումներ
* hitzendorf.gv.at Համայնքի պաշտոնական կայքէջը

Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Արիանե Հինգսթ

**Արիանե Հինգսթ**, (, ), գերմանացի կին ֆուտբոլիստ, որը հանդես է եկել պաշտպանի և կիսապաշտպանի դիրքում։ Խաղացել է Գերմանիայի հավաքականի կազմում։ Աշխարհի կրկնակի չեմպիոն (2003 և 2007), Եվրոպայի քառակի չեմպիոն (1997, 2001, 2005, 2009), Ամառային օլիմպիական խաղերի եռակի բրոնզե մեդալակիր (2000, 2004, 2008)։ «Վոլֆսբուրգ» կանանց ֆուտբոլային ակումբի գլխավոր մարզչի օգնական, մասնագիտությամբ բանկային գործավար և ֆիզիոթերապևտ։

## Կարիերա
### Ակումբային
Արիանե Հինգսթը պատանեկան թիմերում սկսել է խաղալ յոթ տարեկանից։ 15 տարեկանում նա սկսել է հանդես գալ իր առաջին պրոֆեսիոնալ ակումբում՝ Ցելենդորֆի «Հերտայում»։ 1997 թվականին նա Պոտսդամից տեղափոխվեց Առաջին Բունդեսլիգայի «Տուրբին» ակումբ, որի հետ դարձել է ՈՒԵՖԱ-ի գավաթի (2004/05) գավաթակիր, Գերմանիայի կրկնակի չեմպիոն (2003/04, 2005/06) և Գերմանիայի գավաթի եռակի գավաթակիր (2003/04, 2004/05, 2005/06):

2007 թվականին Հինգսթը ընդգրկվել է շվեդական Դամալսվենսկանի «Յուրգորդեն» թիմի կազմում, որտեղ անցկացրել է երկու մրցաշրջան՝ «Յուրգորդեն» հոկեյի ակումբում կես դրույքով աշխատելով որպես ֆիզիոթերապևտ։ 2009 թվականին վերադարձել է Գերմանիա, հանդես է եկել «Ֆրանկֆուրտ» ՖԱ-ում, որի կազմում 2010/11 մրցաշրջանում դարձել Է Գերմանիայի գավաթի գավաթակիր։ 2011 թվականի հոկտեմբերին պայմանագիր է կնքել ավստրալիական «Նյուքասլ Յունայթեդ Ջետս» ֆուտբոլային ակումբի հետ։ 2012 թվականի սեպտեմբերի 29-ին տեղափոխվել է «Կանբերա Յունայթեդ», որտեղ էլ 2013 թվականին ավարտել է ֆուտբոլիստի կարիերան։

### Ազգային հավաքականում
1996 թվականի օգոստոսի 27-ին իր նորամուտն է նշել ազգային հավաքականի հիմնական կազմում՝ Նիդերլանդների դեմ խաղում։ Առաջին գոլը խփել է 1996 թվականի սեպտեմբերի 29-ին Իսլանդիայի հավաքականի դարպասը։ Հավաքականի կազմում դարձել է աշխարհի կրկնակի չեմպիոն (2003 և 2007), Եվրոպայի քառակի չեմպիոն (1997, 2001, 2005, 2009), Ամառային օլիմպիական խաղերի եռակի բրոնզե մեդալակիր (2000, 2004, 2008)։

## Ձեռքբերումներ
### Ակումբային

#### «Տուրբին»
* ՈՒԵՖԱ գավաթի գավաթակիր (1)՝ 2004/05
* Գերմանիայի առաջնության չեմպիոն (2)՝ 2003/04, 2005/06
* Գերմանիայի գավաթի գավաթակիր (3)՝ 2003/04, 2004/05, 2005/06

#### «Ֆրանկֆուրտ»
* Գերմանիայի գավաթի գավաթակիր (1)՝ 2010/11

### Ազգային հավաքականում
* Աշխարհի առաջնության հաղթող (2)՝ 2003, 2007
* Եվրոպայի առաջնության հաղթող (4)՝ 1997, 2001, 2005, 2009
* Ամառային օլիմպիական խաղերի բրոնզե մեդալակիր (3)՝ 2000, 2004, 2008

### Անհատական
* Արծաթե դափնու տերև
* Բրանդենբուրգի տարվա մարզիկ (2007)
* Ֆերբանդսլիգայի 7x7 լավագույն ռմբարկու դահլիճներում (2015)

## Ծանոթագրություններ

 
Կատեգորիա:Գերմանացի կին ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի պաշտպաններ
Baby Lasagna

**Մարկո Պուրիշիչ** (,  ), հայտնի որպես **Baby Lasagna**, խորվաթ երգիչ, երգահան և երաժշտական պրոդյուսեր։ Ներկայացրել է Խորվաթիան Եվրատեսիլ 2024 երգի մրցույթում «Rim Tim Tagi Dim» երգով և զբաղեցրել 2-րդ հորիզոնականը։

## Կարիերա
2011 թվականից մինչև 2016 թվականը և 2018 թվականից մինչև 2022 թվականը Պուրիշիչը եղել է խորվաթական Manntra ռոք խմբի կիթառահար։ Դեռևս խմբի անդամ լինելով՝ նրանք մասնակցել են Dora 2019-ին՝ «In the Shadows» երգով ապահովելով չորրորդ հորիզոնականը՝ ընդհանուր 12 միավորով։ Խմբում իր գործունեությունից հետո 2023 թվականին անցել է մենակատար կարիերայի։ 2023 թվականի հոկտեմբերի 21-ին Պուրիշիչը Molly Studios-ի միջոցով թողարկել է իր դեբյուտային «IG Boi» սինգլը Baby Lasagna կեղծանունով։ Երկու ամիս անց՝ 2023 թվականի դեկտեմբերին, թողարկվել է նրա երկրորդ «Don't Hate Yourself, but Don't Love Yourself» սինգլը։

Պուրիշիչը մասնակցել է Եվրատեսիլ 2024 երգի մրցույթի Խորվաթիայի ազգային ընտրությանը որտեղ հաղթել է իր «Rim Tim Tagi Dim» երգով։ Երգը հայտնվել է HR Top 40 հիթ-շքերթի 24-րդ հորիզոնականում։

## Այլ նախագծեր
2022 թվականին Պուրիշիչը զգալի դեր է խաղացել Mono Inc.-ի *Ravenblack* ստուդիական ալբոմի համար, նա գրել է մի քանի թրեք ալբոմի համար՝ նպաստելով ալբոմի հաջողությանը, քանի որ այն գրավել է առաջին հորիզոնականը Գերմանիայում՝ դառնալով խմբի մինչ օրս ամենաշատ եկամուտ ունեցող ալբոմը։ Հատկանշական է, որ Պուրիշիչի գրած երգերից շատերը ընտրվել են որպես սինգլներ, այդ թվում՝ «Princess of the Night», «Empire», «Heartbeat of the Dead», «Lieb mich» և «At the End of the Rainbow»:

## Կեղծանուն
Պուրիշիչն իր բեմական անունը հորինել է, երբ խանութ է փնտրել՝ ջուր գնելու և գլխացավի հաբ խմելու համար։

### Ազդեցություններ
Պուրիշիչը որպես իր հիմնական երաժշտական ազդեցությունը նշում է Ռամշտայնը։

### Երաժշտական ոճ և երգարվեստ
Նրա երաժշտությունը նկարագրվել է որպես փոփ-պանկի, տեխնոյի, մետալի և հաուսի խառնուրդ։

## Ծանոթագրություններ

Կատեգորիա:Եվրատեսիլ երգի մրցույթի մասնակիցներ
Կատեգորիա:Խորվաթ երգիչներ
Կատեգորիա:Ռոք երգիչներ
Կատեգորիա:Խորվաթ երաժիշտներ
Կատեգորիա:Երաժշտական պրոդյուսերներ
Կատեգորիա:Բեմական կեղծանուններ
Դրոգանա դեղին

**«Դրոգանա դեղին»**, **Բիգարո Դրոգանա դեղին**, ուշահաս դեղին, կեռասենու գերմանական սորտ։ Ստեղծվել է ժողովրդական ընտրասերման ճանապարհով։ Մշակվում է ՀՀ կեռասենու մշակման բոլոր գոտիներում։ Ծառն ուժեղաճ է, բրգաձև պսակով։ Պտղաբերում է տնկման 4–6-րդ տարում։ Պտուղը՝ խոշոր կամ միջին մեծության (5–6 գ) կլորա վուն-սրտաձև։ Մաշկը՝ ամուր, բարակ, փայլուն, դեղին։ Պտղամիսը՝ բաց դեղին, ամուր, կռճիկային, հյութալի, թթվաշաքաղցր, կորիզից անջատվող։ Պտուղների հասունացումը՝ հունիսի 2-րդ տասնօրյակից հուլի սիկեսը։ Բերքատվությունը՝ 100–150 ց/հա։ Լավագույն փոշոտիչներն են՝ Նապոլեոն սև, Բիգարո Գոշե, Նապոլեոն վարդագույն, Ժաբուլե, Ֆրանց Իոսիֆ սորտերը։ Բավարար դիմացկուն է ցրտի, երաշտի և ցիտոսպորոզային չորացման նկատմամբ, փոխադրունակ է։ Պտուղներն օգտագործվում են թարմ և վերամշակված (մուրաբա, կոմպոտ)։

Կատեգորիա:Բուսաբանություն
Կատեգորիա:Գյուղատնտեսություն
Cineuropa

**Cineuropa** — կինեմատոգրաֆին ու տեսաձայնային արտադրանքին նվիրված եվրոպական առաջին քառալեզու (անգլերեն, իսպաներեն, ֆրանսերեն, իտալերեն) վեբ հարթակը / վեբ պորտալը։

Ամենօրյա ռեժիմով թարմացվող կայք է, ունի բավականին մեծ լսարան, որտեղ ընդգրկված են ինչես կինոասպարեզի մասնագետներ, այնպես էլ սովորական կինոդիտողներ։

Հրապարակվում են նորություններ, կինոնկարների ու կինոփառատոնների մասին գրախոսություններ, մեկնաբանություններ, հարցազրույցներ, վերլուծական բնույթի ամենատարբեր նյութեր։ Կա կինոնկարների վերաբերյալ տվյալների բազա։.

## Պատմություն
Հիմնադրվել է 2002 թվականին Italia Cinema գործակալության նախաձեռնությամբ, մի կազմակերպության, որի առաքելությունը իտալական կինոյի առաջխաղացումն է արտասահմանյան երկրներում։ Նորաստեղծ պորտալի գրասենյակը հետագայում Հռոմից  տեղափոխվել է Բրյուսել։

## Cineuropa մրցանակ
Սկսած 2009 թվականից՝ գործընկերների կազմակերպած փառատոներում շնորհվում է նաև Cineuropa մրցանակը։ Այդ պարգևը տրվում է այն կինոնկարներից լավագույնին, որոնք ստեղծվել են  կամ Eurimages ծրագրերին մասնակցող որևէ երկրի կողմից կամ վերջինիս հետ համագործակցելով։

## Պարգևներ
2012 թվականին կայքին՝ որպես կինոարդյունաբերության նորությունների լավագույն աղբյուրի, տրվել է  ամսագրի մրցանակը։

## Վիճակագրություն
Յուրաքանչյուր ամիս կայք է այցելում մոտավորապես 600 000 մարդ, որոնց մեծ մասը Իսպանիայից, Ֆրանսիայից և ԱՄՆից են։

## Ծանոթագրություններ

## Արտաքին հղումներ
* Официальный сайт
* Cineuropa на сайте The Institute of Documentary Film
* Cineuropa&#039;s White card : Bye bye MEDIA, Hello Creative Europe | Forum d’Avignon  2013-04-29
* Cineuropa&#039;s White card : Creative Europe in Figures | Forum d’Avignon 2013-04-30

Կատեգորիա:Եվրոպայի կազմակերպություններ
Կատեգորիա:Եվրոպայի կինեմատոգրաֆիա
Կատեգորիա:Լրատվական կայքեր
Կատեգորիա:Ֆիլմային կայքեր
Գոլեսթան (քաղաք)

**Գոլեսթան** (), քաղաք Իրանի կենտրոնական մասում` Թեհրան օսթանում։ Նասիմշահրի հետ մեկտեղ հանդիսանում է Բահարեսթան շահրեստանի երկու վարչական կենտրոններից մեկը։ Բնակչությունը՝ ։

Քաղաքը գտնվում է Թեհրան օսթանի արևելյան մասում` Թեհրանից մոտ 17 կմ հարավ-արևմուտք։

## Բնակչություն
Քաղաքի բնակչությունը 2016 թվականի մարդահամարի տվյալներով կազմում էր 239 556 մարդ, որոնք կազմում էին 70 072 տնտեսություն։
Գոլեսթանը Թեհրան օսթանի բնակչությամբ վեցերորդ ամենախոշոր քաղաքն է Թեհրանից, Իսլամշեհրից, Շահրիարից, Ղոդսից և Մալարդից հետո։ Քաղաքի բնակչության փոփոխությունը ժամանակի ընթացքում՝ ստորև.

## Ծանոթագրություններ

Կատեգորիա:Թեհրանի նահանգ
Կատեգորիա:Իրանի աշխարհագրություն
Կատեգորիա:Իրանի քաղաքներ
Գաճաճ ճագար

մինի|Գաճաճ ճագար (Նիդերլանդական ցեղատեսակ)**Գաճաճ ճագար**, անվանումը վերաբերում է կամ գաճաճության գեն ունեցող ճագարներին (պաշտոնապես), կամ տնային ճագարների ցանկացած փոքր ցեղատեսակին կամ տեսակին (ոչ պաշտոնապես), կամ ցանկացած փոքրիկ ճագարի (խոսակցական)։ Գաճաճությունը գենետիկ խանգարում է, որը կարող է առաջանալ մարդկանց և շատ կենդանիների, այդ թվում՝ ճագարների մոտ։ Իրական գաճաճությունը հաճախ կապված է մի շարք ֆիզիկական թերությունների հետ, ներառյալ հիպոֆիզային գաճաճությունը։ Գաճաճության գործընթացն օգտագործվում է ընտրովի վերարտադրության համար՝ յուրաքանչյուր սերնդի հետ ավելի փոքր աճ ստանալու համար։ Փոքր հասակը նեոտինի հատկանիշն է, որը կարող է (մասամբ) բացատրել գաճաճ կենդանիների գրավչությունը։

## Փոքր ճագարներ
ձախից|մինի|Փոքրիկ մինի Սատին ճագարներ «կապույտ աչքերով և սպիտակ մորթիով»
[մինի|[Թզուկ ճագար375-500 գրամ]]
Նիդերլանդական գաճաճը ընտանի ճագարներից ամենափոքրն է։ Ճագարաբույծների ամերիկյան ասոցիացիան (ARBA) ընդունում է 1,1–3,5 կգ քաշի միջակայքը, սակայն 2,5 կգ առավելագույնը թույլատրվում է Ճագարների բրիտանական խորհրդի (BRC) կողմից։ Նիդերլանդական գաճաճի փոքր աճը ի սկզբանե գաճաճության գենի արդյունք էր. նրա կարճ պարանոցը և կլորացված դեմքը նեոտենիաի լրացուցիչ նշաններ են։

Ճագարների շատ փոքր ցեղատեսակներ ունեն գաճաճության գեն, բայց Լեհական և Բրիտանական Փեթիթ ճագարները նրանցից են, ովքեր չունեն:Նրանք իրենց փոքր հասակին հասել են բացառապես հաջորդաբար ավելի փոքր սերունդների բուծման շնորհիվ (գործընթաց, որը կոչվում է գաճաճություն)։

Որոշ փոքր ճագարներ (հաճախ խառը ցեղատեսակներ) կեղծ գաճաճներ են՝  որոնք չեն ժառանգել գաճաճության գենը։

Վայրի ճագարների ամենափոքր տեսակներից մեկը ճահճային ճագարն է (Sylvilagus palustris), հիանալի լողորդ, որը կշռում է 2,2–2,6 կգ։

## Ճագարի ամենափոքր ցեղատեսակներ
Հետևյալ աղյուսակը ցույց է տալիս ներկայումս Arba-ի կամ BRC-ի կողմից ճանաչված ճագարների ցեղատեսակները, որոնց առավելագույն քաշը 4 կգ է։ Ներառված է նաև Գերմանիայից փոքր ցեղատեսակ՝ գաճաճ թեդին։

## Տես նաև՝
* Ճագարաբուծություն
* Թզուկ ճագար
* Ճագար
* Նապաստականմաններ

## Ծանոթագրություններ

## Արտաքին հղումներ
* rabbitbreeders.us &ndash; Breeds of Rabbits Chart
* Raising-Rabbits.com &ndash; Small rabbit breeds

Կատեգորիա:Ընտանի կենդանիներ
Կատեգորիա:Նապաստականմաններ
Կատեգորիա:Ճագարներ
Աղվեսը (Հովհաննես Թումանյան)

«**Աղվեսը**», Հովհաննես Թումանյանի մանկական բանաստեղծություններից է, որը գրվել է 1906 թվականին։

## Սյուժե
Մի քաղցած աղվես է լինում, որը փնտրում էր մի խորոզ, որ ուտի։ Այդ աղվեսը դեղին մորթի ուներ և ծաղկանման պոչ։ Նա մոտեցել էր գյուղին ու պտտվում էր գյուղի շուրջ։ Աղվեսն ասում է պառավ տատին, որ չի վախենում նրա ձեռքի փայտից։ Իրեն հարկավոր էր մի թմբլիկ ճուտիկ, որովհետև քաղցած էր։ Աղվեսը գնացել, նստել էր խոտին ու աչքը գցել տատի խորոզին։ Դրանից հետո լսվեց տատի ձայնը, ով ասում էր, որ այդ անտեր աղվեսն իր գլխին մի մեծ փորձանք է բերել։ Նա տարել ու կերել էր տատի խորոզը, որը միշտ քայլում էր գոռոզ։

## Կերպարներ
* Աղվես
* Տատիկ

## Գաղափարական վերլուծություն
Իրադրության կտրուկ փոփոխությունը աշխույժ ու կենդանի պատկեր է ստեղծում։ Շա՜տ գրավիչ է միջնադարյան առակների «հերոս» աղվեսի փոքրիկ խորամանկությունները, ով ամեն դժվար իրավիճակից կարողանում է ճարպկորեն դուրս գալ իր հնարամտության շնորհիվ։ Աղվեսը հասնում է իր նպատակին, որից հետո լսվում է տատի գոռոցներն ու բացականչությունները։ Նույնիսկ գյուղի շները չեն կարողանում հասնել այդ արագավազ, ծաղկավոր պոչով աղվեսին։

## Թումանյանը մանկագիր
մինի|1939 թվականի հրատարակության կազմը
Թումանյանի քնարերգության մեջ մի շատ կարևոր բաժին է կազմում նրա մանկական բանաստեղծությունները։ Նա իր ժամանակին մեծ դեր կատարեց մայրենի լեզվի ուսուցման խնդրում իր «Լուսաբեր» դասագրքերով, հիմնականում որոնց համար էլ գրված են իր մանկական բանաստեղծությունների մեծ մասը։ Թումանյանը՝ որպես մանկական գրող, շարունակում է Աբովյանի, Պատկանյանի, Աղայանի սկսած գործը։ Բայց Թումանյանի կատարած աշխատանքը տարբերվում է Պատկանյանի ու Աղայանի կատարածից նրանով, որ վերջիններս մանկական բանաստեղծություններ են գրել նախադպրոցական տարիքի երեխաների համար, իսկ Թումանյանը գրեց ցածր դասարաններում սովորող երեխաների համար։ Նա գրականության մեջ նոր էջ է բացում երեխաների համար գրած իր բանաստեղծություններով, լեգենդներով ու հեքիաթներով։ Թումանյանը կարողանում է մանուկների աչքերով նայել կյանքին։ Նրա մանկական բանաստեղծություններում չեն հանդիպում այնպիսի շեղումներ, ինչպիսիք հանդիպում են Պատկանյանի ու Աղայանի մոտ։ Վերջինս մի անգամ երեխաներին կոչ է արել մասնակցել կաթողիկոսական ընտրություններին։ Թումանյանն իր մանկական բանաստեղծությունները գրելիս հաճախ է դիմել միջնադարյան կամ նոր ժամանակների ժողովրդական բանահյուսությանը։ Այդ բանաահյուսական նյութերի մեջ նա ընտրում է այնպիսիները, որոնք երգիծական բնույթ ունեն և կհետաքրքրեն երեխաներին։ Թումանյանի մանկական բանաստեղծությունները դասական գործեր են։ Բովանդակությունը միշտ մատչելի է, կան հուզականություն, գեղեցիկ ձև, տպավորիչ պատկերներ ու երաժշտական տողեր։

## Ծանոթագրություններ


Կատեգորիա:1906 գրականությունում
Կատեգորիա:1906 ստեղծագործություններ
Կատեգորիա:Հովհաննես Թումանյանի բանաստեղծություններ
Փոյսդորֆ

**Փոյսդորֆ** (գերմ.՝ Poysdorf, քաղաք Ավստրիայում՝ Ստորին Ավստրիա դաշնային երկրամասի Միստելբախ շրջանում։ Զբաղեցնում է97,26 քառակուսի կիլոմետր տարածք։ Բնակչության թվաքանակը 2005 թվականի դեկտեմբերի 31-ի տվյալներով եղել է 5 531։ Տնտեսության գլխավոր ճյուղը գինեգործությունն է։

## Ժողովրդագրություն

## Տեսարժան վայրեր
* Vino Versum Poysdorf - թանգարան, որտեղ ներկայացված է Փոյսդորֆի պատմությունը՝ որպես Ավստրիայի գինեգործական առաջատար բնակավայրերից մեկի։

## Պատկերասրահ

Poysdorf Pranger.jpg|Հինհռոմեական ժամանակներից պահպանված սյան մնացորդ
Poysdorf - Kirche (2).JPG|1629-1635 թթ. կառուցված ծխական եկեղեցին
Poysdorf - ehemaliges Gerichts- und Amtsgebäude.JPG|Դատարանի շենքը. 1897 թ.
Poysdorf-7052.jpg|Փոյսդորֆի խորհրդանիշը


## Կլիմա

## Ծանոթագրություններ

## Արտաքին հղումներ
* Քաղաքի պաշտոնական կայքէջը 
* Offizielle Homepage von Poysdorf
* Topothek Poysdorf Bildmaterial zur Stadtgemeinde Poysdorf, verortet, beschlagwortet und datiert

Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Կատեգորիա:Ստորին Ավստրիայի քաղաքներ
Ջիմմի Քոննորս

**Ջեյմս Սքոթ «Ջիմմի» Քոննորս** (, ), ամերիկացի պրոֆեսիոնալ թենիսիստ, աշխարհի նախկին առաջին ռակետ։

## Ձեռքբերումներ
Պրոֆեսիոնալ 1972 թվականից։ Հաղթել է 120 մրցաշարերում (որից 109 ATP մրցաշար, բացարձակ ռեկորդ, որը մինչ օրս չի խախտվել) մենախաղում և 15 զուգախաղում։

Լավագույն արդյունքները «Մեծ սաղավարտի» մրցաշարերում։
* Ավստրալիայի չեմպիոն (1974) մենախաղում։
* Ուիմբլդոնի չեմպիոն (1974, 1982) մենախաղում, չեմպիոն (1973) զուգախաղում Իլիե Նաստասեի հետ 
* ԱՄՆ չեմպիոն (1974, 1976, 1978, 1982, 1983), 39 տարեկանում մենախաղի կիսաեզրափակչի մասնակից (1991), զուգախաղի չեմպիոն (1975) Իլիե Նաստասեի հետ։
* Ֆրանսիայի բաց առաջնության կիսաեզրափակչի մասնակից (1979, 1980, 1984, 1985) մենախաղում։

Մասթերսի Գավաթի հաղթող 1977 թվականին։

Աշխարհի առաջին ռակետը 1974-ի հուլիսի 29-ից ի վեր, այս պահից անընդմեջ պահպանեց տիտղոսը 160 շաբաթ մինչև 1977-ի օգոստոսի 22-ը (ռեկորդ, որը տևեց գրեթե 30 տարի և կոտրվեց Ռոջեր Ֆեդերերի կողմից 2007-ի փետրվարի 26-ին), որից հետո նա ևս 8 անգամ զբաղեցրեց վարկանիշի առաջին հորիզոնականը։ Ընդհանուր առմամբ կարիերայի ընթացքում նա առաջինն էր 268 շաբաթվա ընթացքում (պատմության մեջ Հինգերորդ արդյունքը՝ Նովակ Ջոկովիչից հետո՝ 374, Ռոջեր Ֆեդերերից՝ 308, Փիթ Սամփրասից՝ 286, Իվան Լենդլից՝ 270)։

Ավարտել է պրոֆեսիոնալ կարիերան 1996 թվականին։

Ժամանակին եղել է ամերիկացի թենիսիստ Էնդի Ռոդիկի և ռուս Մարիա Շարապովայի մարզիչը։

1980-ականների կեսերին նա սիրավեպ է ունեցել «Միսս աշխարհ 1973» Մարջորի Ուոլասի հետ, ով նույնիսկ տեղափոխվել է ապրելու Լոս Անջելեսի իր բնակարանում։ Քոնորսը, ըստ մարգի Ուոլասի, «... ֆանտաստիկ մարդ էր։ Նա շատ լավ մարդ էր։ Դատարանից դուրս բոլորովին այլ տղամարդ»։ Նրանց հարաբերությունները երկար չտևեցին, և բաժանումից հետո Ուոլեսը տեղափոխվեց Նյու Յորք քաղաք։

## Ռեկորդներ

* 12 անընդմեջ մենախաղի կիսաեզրափակիչներ US Open-ում (1974-1985)
* Ուիմբլդոնի 11 անընդմեջ քառորդ եզրափակիչ
* 158 մենախաղի եզրափակիչներ
* 44 տիտղոսներ գորգերի վրա
* 54 տիտղոս փակ կորտերում (տանիքի տակ)
* ամենաշատ խաղացված մենախաղերը - 1557
* 98 հաղթանակ US Open-ում
* 107 հաղթանակած խաղ խոտածածկի վրա «Մեծ սաղավարտի» մրցաշարերում
* 4 տիտղոս խոտի վրա մեկ տարվա ընթացքում (1974)
* 9 տիտղոս հարդի վրա մեկ մրցաշրջանում (1973)
* 12 տարի անընդմեջ հաղթած խաղերի տոկոսը ավելի քան 80 % է
* 12 տարի անընդմեջ տարին ավարտեց ТОП-3-ում
* 14 տարի անընդմեջ տարին ավարտեց ТОП-4-ում

## Ելույթներ թիմային մրցաշարերում
### Թիմային մրցաշարերի եզրափակիչներ (1)

#### Պարտություններ (1)

## Հետաքրքիր փաստեր
Օգտագործելով համակարգչային վերլուծության մեթոդները վերապատրաստման գործընթացում, Քոնորսին հաջողվեց 30 կմ/ժ-ով բարձրացնել գնդակի թռիչքի արագությունը։ Քոնորսի տարրական շարժումների վերլուծությունը ցույց տվեց, որ նա կատարում է ոտքի աննկատ անհարկի շարժում։ Մի քանի ամիս մարզվելը թույլ տվեց նրան ազատվել այս շարժումից։

## Ծանոթագրություններ

## Արտաքին հղումներ
* 
* 

Կատեգորիա:Տղամարդկանց թենիսի առաջին ռակետներ
Կատեգորիա:Ամերիկացիներ իռլանդական սերմամբ
Կատեգորիա:Անձինք Իլինոյսից
Կատեգորիա:ԱՄՆ-ի թենիսի բաց առաջնության տղամարդկանց մենախաղի հաղթողներ
Կատեգորիա:Ուիմբլդոնի մրցաշարի տղամարդկանց մենախաղի հաղթողներ
Կատեգորիա:Ամերիկացի մարզիկներ
Մելանի Բերինգեր

**Մելանի Բերինգեր** (, ), գերմանացի կին ֆուտբոլիստ, որը հանդես է եկել կիսապաշտպանի դիրքում։ Աշխարհի չեմպիոն (2007), Եվրոպայի կրկնակի չեմպիոն (2009 և 2013), 2016 թվականի ամառային Օլիմպիական խաղերի հաղթող, 2008 թվականի ամառային Օլիմպիական խաղերի բրոնզե մեդալակիր Գերմանիայի հավաքականի կազմում։

## Կարիերա
### Ակումբային
Մելանի Բերինգերը կարիերան սկսել է «ՍպՎգգ Ուտցենֆելդ» և «Հաուզեն» երիտասարդական թիմերում։ 2003 թվականին միացել է «Ֆրայբուրգ» ակումբին, որի կազմում հանդես է եկել հինգ մրցաշրջան։ 2008/09 մրցաշրջանում Բերինգերը տեղափոխվել է Մյունխենի «Բավարիա», որի կազմում նույն մրցաշրջանում դարձել է ազգային առաջնության երկրորդ տեղի մեդալակիր։ 2010 թվականին մտել է ԿՖԼ «Ֆրանկֆուրտ» ակումբի կազմ, որի հետ երկու անգամ հաղթել է Գերմանիայի գավաթը (2010/11 և 2013/14)։ 2014 թվականի ամռանը կրկին վերադարձել է«Բավարիա»։

### Ազգային հավաքականում
2002 թվականից հանդես է եկել Գերմանիայի պատանեկան և երիտասարդական հավաքականներում։ Հիմնական հավաքականում նորամուտը նշել է 2005 թվականի հունվարին Չինաստանի դեմ խաղում։ Հավաքականի կազմում դարձել է աշխարհի չեմպիոն (2007), Եվրոպայի կրկնակի չեմպիոն (2009 և 2013), ամառային Օլիմպիական խաղերի բրոնզե մեդալակիր (2008)։

2009 թվականի սեպտեմբերին հեռահար հարվածով գրավել է Անգլիայի հավաքականի դարպասը։ Այս գոլը դարձել է Գերմանիայի ամսվա լավագույն գոլը։

## Ձեռքբերումներ
### Ակումբային

; «Բավարիա»

* Գերմանիայի առաջնության արծաթե մեդալակիր (1)՝ 2008/09

; «Ֆրանկֆուրտ»

* Գերմանիայի առաջնության արծաթե մեդալակիր (1)՝ 2010/11
* Գերմանիայի գավաթի հաղթող (2)՝ 2010/11, 2013/
* Աշխարհի առաջնության հաղթող (1)՝ 2007
* Եվրոպայի առաջնության հաղթող (2)՝ 2009, 2013
* Օլիմպիական խաղերի բրոնզե մեդալակիր (1)՝ 2008
* Ամառային օլիմպիական խաղերի հաղթող 2016
* Ալգարվեի գավաթի հաղթող (3)՝ 2006, 2012, 2014
* Աշխարհի առաջնություն (մինչև 20) հաղթող (1)՝ 2004
* Եվրոպայի առաջնություն (մինչև 19 տարեկան) արծաթե մեդալակիր (1)՝ 2004

### Անհատական
* Արծաթե դափնու տերև
* Ամսվա լավագույն գոլի հեղինակ (սեպտեմբեր 2009)

## Ծանոթագրություններ

 
Կատեգորիա:Գերմանացի կին ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Բավարիա Մյունխենի ֆուտբոլիստներ
Կատեգորիա:Ֆրայբուրգի ֆուտբոլիստներ
Կատեգորիա:Գերմանացի ֆուտբոլային մարզիչներ
Ռոյ Բերենս

**Ռոյ Յոհաննես Հենդրիկուս Բեհրենս** (, ), նիդերլանդցի ֆուտբոլիստ, որը խաղացել է եզրային հարձակվողի դիրքում։ Նա խաղացել է Հոլանդիայի հավաքականում։ 2008 թվականի Պեկինի օլիմպիական խաղերի մասնակից։

## Ակումբային կարիերա
Բերենսը ՊՍՎ ակումբի սան է։ 2005 թվականին Էրեդիվիզիում իր նորամուտն է նշել թիմի կազմում։ 2006 թվականի հոկտեմբերի 15-ին Ռոդայի դեմ խաղում Ռոյը խփել է իր առաջին գոլը ՊՍՎ-ի կազմում։ Առաջին մրցաշրջանում դարձել է Նիդերլանդների չեմպիոն, չնայած այն բանին, որ գրեթե չի խաղացել։ 2007 թվականին խաղային պրակտիկա ստանալու համար Բերենսը վարձավճարով հանդես է եկել ՆՖԿ-ի կազմում։ Նույն թվականին հեռացել է ՊՍՎ-ից մեծ մրցակցության պատճառով և պայմանագիր կնքել «Հերենվեն» ակումբի հետ։ 2008 թվականի փետրվարի 2-ին «Վիտեսի» դեմ խաղում Ռոյը «դուբլ» է արել՝ խփելով առաջին գոլը նոր թիմի կազմում։ 2009 թվականին Բերենսն օգնել է «Հերենվենին» նվաճել Նիդերլանդների գավաթը։ ==
2011 թվականին Ռոյը տեղափոխվել է Ադրբեջան։ Օգոստոսի 21-ին իր նախկին ակումբի՝ ՆՖԿ-ի դեմ խաղում իր նորամուտն է նշել նոր թիմում։ Սեպտեմբերի 10-ին «Վիտեսի» դեմ խաղում Բերենսն իր առաջին գոլն է խփել ԱԶ-ի կազմում։ 2013 թվականին նա երկրորդ անգամ է դարձել ազգային գավաթակիր։

2014 թվականի հուլիսին Բերենսը տեղափոխվել է «Հերտա»՝ կնքելով եռամյա պայմանագիր։ Օգոստոսի 23-ին Բրեմենի «Վերդերի» դեմ խաղում իր նորամուտն է նշել Բունդեսլիգայում։

2016 թվականի ամռանը Ռոյը տեղափոխվել է անգլիական «Ռեդինգ»՝ կնքելով եռամյա պայմանագիր։ Օգոստոսի 6-ին «Պրեստոն Նորթ Ընդի» դեմ խաղում նորամուտն է նշել Չեմպիոնշիփում։ Սեպտեմբերի 24-ին «Հադերսֆիլդ Թաունի» դեմ խաղում Բերենսը խփել է իր առաջին գոլը «Ռեդինգի» կազմում։

## Ծանոթագրություններ

 
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Հերենվենի ֆուտբոլիստներ
Կատեգորիա:ՆԵԿ-ի ֆուտբոլիստներ
Կատեգորիա:ԱԶ Ալկմարի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Վիտեսի ֆուտբոլիստներ
Անիկե Քրան

**Անիկե Քրան** (, ), գերմանացի ֆուտբոլիստ, որը Գերմանիայի հավաքականում հանդես է եկել պաշտպանի դիրքում։ Աշխարհի չեմպիոն (2007), Եվրոպայի կրկնակի չեմպիոն (2009 և 2013), Ամառային լիմպիական խաղերի բրոնզե մեդալակիր (2008)։

## Կարիերա
### Ակումբային
Քրանը պատանեկան թիմերում սկսել է խաղալ 4 տարեկանից։ Հանդես է եկել «ՍՎ Վեստֆալիա-Վեյթմար 09», «Վալդեսրանդ-Լինդեն», «Տուս Գարպեն» և «Վատտենշայդ 09» թիմերում մինչև 2004 թվականին «Դույսբուրգ 2001» պրոֆեսիոնալ ֆուտբոլային ակումբ տեղափոխվելը։ «Դույսբուրգի» կազմում Աննիկե Քրանը հինգ անգամ դարձել է Բունդեսլիգայի արծաթե մեդալակիր (այդ թվում՝ չորս անգամ անընդմեջ 2005-2008 թվականներին), երկու անգամ հաղթել Է Գերմանիայի գավաթում, 2008/09 մրցաշրջանում մեկ անգամ դարձել է ՈՒԵՖԱ-ի գավաթի հաղթող։

ՈՒԵՖԱ Չեմպիոնների լիգայի որակավորման փուլի շրջանակներում ԿՖԹ-ի «Գլազգո Սիթին» դեմ խաղում 2010 թվականի օգոստոսին ստացել է ձախ ծնկի առաջային խաչաձև կապանների վնասվածք, ինչի պատճառով բաց է թողել 2010/11 մրցաշրջանը։ 2012 թվականին՝ ութ տարի «Դույսբուրգում» խաղալուց հետո Քրանը լքել է ակումբը և 2012 թվականի հուլիսի 20-ին՝ երկու տարվա պայմանագիր կնքելով «Պարի Սեն-Ժերմենի» հետ։

### Ազգային հավաքականում
2002 թվականից հանդես է եկել Գերմանիայի պատանեկան և երիտասարդական հավաքականներում։ 2005 թվականի հունվարին հրավիրվել է հիմնական հավաքական Ավստրալիայի դեմ ընկերական խաղի համար, սակայն խաղադաշտ դուրս չի եկել։ 2007 թվականի աշխարհի առաջնությունում նա ի սկզբանե պահեստային խաղացող էր, բայց վնասվածքից հետո Սանդրա Մինները տեղ է ստացել հիմնական կազմում։ Այդ ժամանակից ի վեր պարբերաբար հրավիրվել է հավաքական։ 2007 թվականին Գերմանիայի հավաքականի կազմում դարձել է աշխարհի չեմպիոն, Եվրոպայի կրկնակի չեմպիոն 2009 և 2013 թվականներին, 2008 թվականի ամառային Օլիմպիական խաղերի բրոնզե մեդալակիր։

#### Գոլեր հավաքականի

## Ձեռքբերումներ
### Ակումբային

#### «Դուիսբուրգ 2001»
* ՈՒԵՖԱ-ի գավաթ հաղթող (1)՝ 2008/09
* Գերմանիայի առաջնություն արծաթե մեդալակիր (5)՝ 2004/05, 2005/06, 2006/07, 2007/08, 2009/10
* Գերմանիայի գավաթի հաղթող (2)՝ 2008/09, 2009/10, եզրափակչի մասնակից (1)՝ 2006/07

### Ազգային հավաքականում
* Աշխարհի առաջնություն հաղթող (1)՝ 2007
* Աշխարհի առաջնություն հաղթող (2)՝ 2009, 2013
* Ամառային օլիմպիական խաղերի բրոնզե մեդալակիր (1)՝ 2008
* Ալգարվեի գավաթ հաղթող (3)՝ 2006, 2012, 2014
* Աշխարհի առաջնություն (մինչև 20) հաղթող (1)՝ 2004
* Եվրոպայի առաջնություն (մինչև 19) արծաթե մեդալակիր (1)՝ 2004

### Անհատական
* Արծաթե դափնու տերև

## Ծանոթագրություններ

Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Պարի Սեն-Ժերմենի ֆուտբոլիստներ
Մարի Ժիլեն

**Մարի Ժիլեն** (ֆր.՝ Marie Gillain. ), բելգիացի դերասանուհի։ Lancôme կոսմետիկական բրենդի մոդել։

## Կենսագրություն
Ծնվել է 1975 թվականի հունիսի 18-ին Լիեժ քաղաքում։

Սովորել է թատերական ստուդիայում։ 1990 թվականին, երբ ընդամենը 13 տարեկան էր, թատերախմբի հետ մեկնել է կանադական Քվեբեկ քաղաքը, որտեղ նրան նկատել է կինոռեժիսոր Ժան-Ժակ Աննոն և առաջարկել է նկարահանվել իր նոր՝ «Իմ հայրիկը հերոս է» ֆիլմում։

1996 թվականին դերասանուհին արժանացել է Ռոմի Շնայդերի անվան կինոմրցանակի։ Երկու անգամ առաջադրվել է «Սեզար» հեղինակավոր կինոմրցանակի։ 2013 թվականին էլ առաջադրվել է բելգիական *Մագրիտ* մրցանակի՝ «Լավագույն դերասանուհի» անվանակարգում։

1990 թվականին մասնակցել է ՁԻԱՀ-ի դեմ զանգվածային ակցիաներին։

## Ֆիլմագրություն
* 1991 — Իմ հայրիկը հերոս է — *Վերոնիկ* (առաջադրվել է Սեզար կինոմրցանակի)
* 1993 — Un homme à la mer — *Կամիյ*
* 1994 — Marie — *Մարի*
* 1994 — Le affinità elettive — *Օտիլիա*
* 1995 — Խայծ / *L’Appât* — *Նատալի*
* 1997 — Le Bossu — *Ավրորա*
* 1999 — Վերջին կանանոցը — Սաֆիա 
* 2001 — Absolument fabuleux — *Անառակուհի*
* 2003 — Ni pour, ni contre (bien au contraire) — *Կատի*
* 2005 — Դժոխք — *Աննա*
* 2006 — Black Box
* 2007 — Մահվան սերմեր /*Pars vite et reviens tard — Մարի*
* 2007 — Բանալի / La clef / - Օդրի
* 2008 — Կին գործակալներ / Female Agents  — *Լիլիան*
* 2008 — La très très grande entreprise
* 2009 — Կոկոն Շանելից առաջ / *Coco avant Chanel —  Գաբրիել Շանելի քույր Ադրիենա*
* 2011 — Toutes nos envies (առաջադրվել է Սեզար կինոմրցանակի)
* 2013 — Landes
* 2016 — Mirage d’amour avec fanfare 
* 2021 — Իմ գայլը / *Mystère — Աննա*

## Ծանոթագրություններ

## Արտաքին հղումներ
* Դերասանուհու պաշտոնական կայքէջը

Կատեգորիա:Բելգիացի դերասաններ
Կատեգորիա:Բելգիացի դերասանուհիներ
Կատեգորիա:Բնօրինակում անաղբյուր հոդվածներ
Կատեգորիա:Դերասանուհիներ այբբենական կարգով
Կատեգորիա:Բելգիացի ռեժիսորներ
Կատեգորիա:Կին կինոռեժիսորներ
Դելաֆոնդիոզ

**Դելաֆոնդիոզ,** միասմբակավորների (հիմնականում՝ 1–3 տարեկան ձիերի) հիվանդությունների հարուցիչները *Strongylidae* ընտանիքի *Delafondia vulgaris* կլոր որդերն են, որոնք մակաբուծվում են հաստաղիի լուսանցքում, թրթուրների փուլում՝ միջընդերքային զարկերակների անոթալայնանքի (անևրիզմ) թրոմբներում և նրանց ճյուղավորումներում։ Վարակվում են դելաֆոնդիոզ 306 թրթուրներով ախտահարված ջուր խմելով կամ կերեր ուտելով։

### Ախտանշաններ
Ախտանշանները` տենդ, աղիների ուժգին գալարակ ծկանք, սակավարյունություն, կերից հրաժարում։ Թրթուրներով ախտահարվելիս առաջային միջընդերային զարկերակի թրոմբոէմոլային խիթեր, ծանր ընթացքի դեպքում կենդանին սատկում է։

### Ախտորոշում
Ախտորոշումը կղանքում 3-րդ փուլի թրթուրների հայտնաբերում։

### Բուժում
Բուժումը կերի հետ ֆենոթիազին, 10%-անոց մեբենվետգրանուլյատ, նիլվերմ, ֆենբենդազոլ։

### Կանխարգելում
Կանխարգելումը ձիերի ճիճվաթափություն գարնանը և արածեց մանսեզոնում,արոտավայրի հերթափոխում, գոմաղբի վարակազերծում։

Կատեգորիա:Գյուղատնտեսություն
Կատեգորիա:Կենդանիների առողջություն
Մածնաբերդ (այլ կիրառումներ)

**Մածնաբերդ** անունը կարող է վերաբերել.

* Մածնաբերդ՝ միջնադարյան հայկական բերդ Գարդման գավառում, ներկայում՝ Հարցհանգիստ գյուղի մոտ,
* Մածնաբերդ՝ միջնադարյան հայկական վանական համալիր Հարցհանգիստ գյուղում,
* Մածնաբերդ՝ իշխանություն Մեծ Հայքի Ուտիք նահանգի արևմտյան մասում, որը գոյությւոն է ունեցել 12-ից-13-րդ դարերում։
Շտեֆան Հարաբին

**Շտեֆան Հարաբին** (, ), սլովակ դատավոր և աջակողմյան քաղաքական գործիչ, 2006-2009 թվականներին Սլովակիայի արդարադատության նախարար, 1998-2003 և 2009-2014 թվականներին Սլովակիայի Գերագույն դատարանի նախագահ, 2019 թվականին Սլովակիայի նախագահի թեկնածու։

## Կենսագրություն
Շտեֆան Հարաբին ավարտել է Պավել Յոզեֆ Շաֆարիկի անվան համալսարանը։ Նա իր կարիերան սկսել է 1980 թվականին Կոշիցեի շրջանի շրջանային դատարանում, իսկ 1983 թվականին դարձել է Պոպրադի շրջանի դատավոր։ Մինչև 1989 թվականի Թավշյա հեղափոխությունը եղել է Կոմունիստական ​​կուսակցության անդամ, հեղափոխությունից հետո շարունակել է աշխատել Կոսիցեի շրջանի շրջանային դատարանում, 1991 թվականին ընտրվել է Սլովակիայի Գերագույն դատարանի անդամ։ 1998-2003 թվականներին եղել է Սլովակիայի Գերագույն դատարանի նախագահ, 2001 թվականից՝ Սլովակիայի դատական խորհրդի նախագահ։ 2006 թվականի հուլիսի 4-ից մինչև 2009 թվականի հունիսի 23-ը եղել է արդարադատության նախարար և Ռոբերտ Ֆիկոյի կառավարությունում փոխվարչապետ։ Նա Սլովակիայի խորհրդարանում առաջադրվել է աջակողմյան «Ժողովրդական կուսակցություն. շարժում հանուն ժողովրդավարական Սլովակիայի» կուսակցության կողմից, սակայն դե յուրե նրա անդամ չի եղել։ 2009-2014 թվականներին նա կրկին ղեկավարել է Սլովակիայի Գերագույն դատարանը։

2019 թվականին Շտեֆան Հարաբինը Սլովակիայի նախագահական ընտրություններում գրանցվել է որպես անկախ թեկնածու, սակայն իրականում նրան սատարել է արտախորհրդարանական «Քրիստոնեական դեմոկրատիա՝ կյանք և բարգավաճում» կուսակցությունը։

Շտեֆան Հարաբին իր ծրագրերը կառուցել է քրիստոնեական և ընտանեկան արժեքների վրա հիմնված ավանդական սլովակական մշակույթին աջակցելու, միասեռ ամուսնությունների դեմ պայքարելու և հակագենդերային շարժման ակտիվ աջակցության վրա։ Հարաբին իր նախընտրական քարոզարշավի ընթացքում բազմիցս մեղադրել է իսլամադավան երկրներից միգրանտներին Ֆրանսիայում և Գերմանիայում կանանց բազմաթիվ բռնաբարությունների և սպանությունների համար, ինչպես նաև քննադատել է ՆԱՏՕ-ին՝ անընդունելի համարելով Սլովակիայում օտարերկրյա ռազմաբազաների տեղակայումը։ Նա անձամբ մեղադրել է ընտրությունների ապագա հաղթող Զուզանա Չապուտովային՝ ԼԳԲՏ քարոզչության ակտիվ քարոզչության, իսլամադավան երկրներից միգրացիան աջակցելու և ավանդական ընտանիքի ինստիտուտը ոչնչացնելու մեջ։ Ընտրություններում Շտեֆան Հարաբին հավաքել է 14,3% ձայն և զբաղեցրել 3-րդ տեղը։

2022 թվականի մայիսի 16-ին Շտեֆան Հարաբին, որը հանդես է եկել Ուկրաինայում ռուսական զինված ուժերի գործողությունների աջակցությամբ, ձերբակալվել է Սլովակիայի ոստիկանության կողմից՝ ծայրահեղականություն քարոզելու մեղադրանքով։

## Ծանոթագրություններ

## Արտաքին հղումներ
*http://www.sme.sk/c/4877475/harabin-hrozi-vydavatelom.html
*http://tvnoviny.sk/spravy/domace/sudcovia-ziadaju-aby-us-zrusil-volbu-harabina.html 

Կատեգորիա:Սլովակիայի քաղաքական գործիչներ
Կատեգորիա:Մխիթար Գոշի մեդալակիրներ
Գվիդո Իմբենս

**Գվիդո Վիլհելմուս Իմբենս** (, ), ամերիկացի տնտեսագետ, 2021 թվականի նոբելյան մրցանակակիր։ ԱՄՆ գիտությունների ազգային ակադեմիայի անդամ (2022 թվական)։

«Պատճառա-հետևանքային կապերի վերլուծության մեջ մեթոդաբանական նրդրման համար» արժանացել է տնտեսագիտության բնագավառում Նոբելյան մրցանակի։

## Կենսագրություն
1983 թվականին ավարտել է Էրազմ Ռոթերդամսկու անվան համալսարանը, 1991 թվականին Բրաունի համալսարանում ստացել է փիլիսոփայության դոկտորի աստիճան։

2012 թվականից եղել է Սթենֆորդի համալսարանի պորֆեսոր։ Նա աշխատել է նաև Բերքլիի, Հարվորդի և Կալիֆոռնիայի համալսարաններում։

Նա համարվում է էկոնոմետրիկայի մասնագետ, 2019-2023 թվականներին եղել է *[[Econometrica]]* ամսագրի գլխավոր խմբագիր, Տնտեսագիտական հասարակության, Գիտության և արվեստի Ամերիկյան ակադեմիայի, Նիդերլանդների գիտությունների թագավորական ակադեմիայի անդամ։

2002 թվականից ամուսնացած է Սյուզան Էյտիի հետ, ով հայտնի տնտեսագետ է։

## Հետաքրքիր փաստեր
2001 թվականին ցույց տվեց, որ մարդիկ հակված են ծախսել անսպասելի շահումները։

## Ծանոթագրություններ

## Արտաքին հղումներ
* Սթենֆորդ կայում անձնական էջ
* Նոբելյան կոմիտետ կայքում էջ

******

Կատեգորիա:Ամերիկացի տնտեսագետներ
Կատեգորիա:Հոլանդացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Փիլիսոփայական գիտությունների դոկտորներ
Կատեգորիա:Ամերիկացի գիտնականներ
Նասիմշահր

**Նասիմշահր** (), քաղաք Իրանի կենտրոնական մասում` Թեհրան օսթանում։ Գոլեսթանի հետ մեկտեղ հանդիսանում է Բահարեսթան շահրեստանի երկու վարչական կենտրոններից մեկը։ Բնակչությունը՝ ։

Քաղաքը գտնվում է Թեհրան օսթանի արևմտյան մասում` Թեհրանից մոտ 13 կմ հարավ-արևմուտք։ Մինչև 1995 թվականը կրել *Աքբարաբադ* անունը։

## Բնակչություն
Բնակչությունը 2016 թվականի մարդահամարի տվյալներով կազմում էր 200 393 մարդ, որոնք կազմում էին 58 431 տնտեսություն։
Նասիմշահրը Թեհրան օսթանի բնակչությամբ տասներորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Թեհրանի նահանգ
Կատեգորիա:Իրանի աշխարհագրություն
Կատեգորիա:Իրանի քաղաքներ
Հանդարտություն

Սարգիս Հովսեփյանի «Հանդարտություն» վեպը էքզիստենցիալ դրամա է, դետեկտիվ տարրերով, որի իրադարձությունները ծավալվում են Հայաստանի՝ անկախություն ձեռք բերելուց հետո ընկած ժամանակաշրջանում և շարունակվում են մինչև 2018 թվականը https://armenpress.am/arm/news/1088452.html:

## Կարծիքներ

## Ծանոթագրություններ

## Արտաքին հղումներ
* Հովսեփյանի «Հանդարտություն» վեպը․ «Բարձր գրականություն»
* Տղամարդու աշխարհի քնարերգությունը
* «Նոր գիրք»-24/22. Հովսեփյան, Քրիստի, Սպիվակովա

Կատեգորիա:2022 գրքեր
Անդիշե

**Անդիշե** (), քաղաք Իրանի կենտրոնական մասում` Թեհրան օսթանում։ Վարչականորեն մաս է կազմում Շահրիար շահրեստանի։ Բնակչությունը՝ ։

Քաղաքը գտնվում է Թեհրան օսթանի արևմտյան մասում` Թեհրանից մոտ 12 կմ արևմուտք, Շահրիար քաղաքից անմիջապես հյուսիս։ Նոր քաղաք է, որի կառուցումը սկսվել է 1990-ականների վերջում։

## Բնակչություն
Բնակչությունը 2016 թվականի մարդահամարի տվյալներով կազմում էր 116 062 մարդ, որոնք կազմում էին 35 572 տնտեսություն։
Անդիշեն Թեհրան օսթանի բնակչությամբ Թեհրանից հետո տասնմեկերորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

## Ծանոթագրություններ

Կատեգորիա:Թեհրանի նահանգ
Կատեգորիա:Իրանի աշխարհագրություն
Կատեգորիա:Իրանի քաղաքներ
Մուլեն Ռուժում

**«Մուլեն Ռուժում»** (), ֆրանսիացի նկարիչ, պոստիմպրեսիոնիզմի ներկայացուցիչ Անրի դը Տուլուզ-Լոտրեկի նկարներից։ Այս ստեղծագործությունը հեղինակը վրձնել է 1892 թվականին։ Յուղաներկով կտավի չափերն են 123 × 141 սմ։

Այսօր «Մուլեն Ռուժում» ստեղծագործությունը պահպանվում և ցուցադրվում է Չիկագոյի արվեստի ինստիտուտում (Չիկագո, Իլինոյս, ԱՄՆ)։

## Նկարագիր
«Մուլեն Ռուժում» ստեղծագործության կենտրոնում Անրի դը Տուլուզ-Լոտրեկը պատկերել է երեք տղամարդու և երկու կնոջ, որոնք նստած են սեղանի շուրջ՝ կաբարեում։ Նրանք բոլորը հայտնի են․ ձախ ծայրին գրող Էդուար Դյուժարդենն է և նրանից՝ ժամ-սլաքի ուղղությամբ՝ պարուհի Լա Մակարոնան, լուսանկարիչներ Պոլ Սեկոն և Մորիս Գիբերը, ու թիկունքով նստած կանկան պարող Ժաննա Ավրիլը։ Վերջինս աչքի է ընկնում իր վառ շիկակարմիր մազերով։ Դիմացի աջ հատվածում, այլ սեղանի մոտ նստած է անգլիացի պարուհի Մեյ Միլթոնը՝ վառ ներկած կարմիր շուրթերով։ Նրա դեմքը լուսավորված է բնորոշ կանաչ գույնով ու ստվերներով։ Հետին պլանի աջ կողմում իր մազերը կարգի բերող Լա Գուլյուն է՝ «Մուլեն Ռուժի» պարուհին, որը կանգնած է անհայտ կնոջ հետ։ Հետին պլանում, մի քիչ ավելի ձախ, գրեթե կենտրոնում կանգնած է նկարի հեղինակը՝ կարճահասակ Անրի դը Տուլուզ-Լոտրեկը, իսկ նրա հարևանությամբ՝ բժիշկ Գաբրիել դը Սելեյրան։

## Պատմություն
«Մուլեն Ռուժում» նկարը գտնվում է Չիկագոյի արվեստի ինստիտուտի Հելեն Բյորչ Բարթլետի հավաքածուում։ Այստեղ նկարն առաջին անգամ ցուցադրվել է 1930 թվականի դեկտեմբերի 23-ին։ 2011 թվականին նկարը ցուցադրվել է Լոնդոնի Կուրտոյի արվեստի ինստիտուտում։ Արվեստաբան Ջոնաթան Ջոնսն այս ստեղծագործությունն անվանել է գլուխգործոց։

## Ծանոթագրություններ

## Արտաքին հղումներ
* «Մուլեն Ռուժում» նկարը Ֆրանսիայի մշակույթի նախարարության կայքում

Կատեգորիա:1892 նկարներ
Կատեգորիա:Անրի դը Տուլուզ-Լոտրեկի նկարներ
Կատեգորիա:Չիկագոյի արվեստի ինստիտուտի նկարներ
Կատեգորիա:Պոստիմպրեսիոնիզմ
Կատեգորիա:Ֆրանսիայի գեղանկարչություն
Մետոն

**Մետոն** (), ֆրանսիական պանիր, որը պատրաստում են հիմնականում Ֆրանշ-Կոնտե երկրամասում։

## Պատրաստում
Մետոն պանրատեսակը պատրաստում են յուղազերծած կովի կաթից։ Սիճուկը տաքացնում են մինչև 60 աստիճան, ապա մամլում և ձևավորում։ Դրանից հետո մետոնը մանրում են և մի քանի օր թողնում տաք տեղում։ Հասունացած պանիրն իրենից ներկայացնում է բուրավետ «հատիկներ»՝ դեղնանարնջագույն երանգով, հիմնականում ընկույզի չափի։ Պանիրն այդ փուլում գործնականորեն չի ուտվում և հիմնականում օգտագործվում է կանկուայոտ պատրաստելու համար։ Դրա պատրաստման ավանդական եղանակն է՝ տաքացնել մետոնը կավե պնակի մեջ՝ կաթի կամ ջրի ավելացմամբ, որից հետո ավելացնել աղ և յուղ  (երբեմն նաև սխտոր)։ Արդյունքում ստացվում է ձգվող նուրբ դեղին գույնի զանգված։ Կանկուայոտն առանձնանում է իր ցածր յուղայնությամբ՝ 2 %-ից 8 %։

## Ծանոթագրություններ

## Գրականություն
* 
* 

## Արտաքին հղումներ
* Մետոն պանրատեսակի մասին

Կատեգորիա:Բնօրինակում անաղբյուր հոդվածներ
Կատեգորիա:Կովի կաթից պանիրներ
Կատեգորիա:Ֆրանսիական խոհանոց
Կատեգորիա:Ֆրանսիական պանիրներ
Արաոն

**Արաոն** (), Կորեայի առաջին հետազոտական ​​սառցահատը (), որը շահագործվում է Կորեայի օվկիանոսի գիտության և տեխնիկայի ինստիտուտին կից Բևեռային հետազոտությունների ինստիտուտի կողմից։ Որպես Կորեայի առաջին սառցաբեկորային հետազոտական ​​նավ, 2009 թվականի դեկտեմբերին իր առաջին նավարկությունից ի վեր, այն իրականացնում է հետազոտական ​​և փրկարարական աշխատանքներ՝ ճանապարհորդելով դեպի Անտարկտիկա և Հյուսիսային բևեռ։ 2020 թվականի հոկտեմբերի 31-ին, պայմանավորված COVID-19 համաճարակով, Ջանգ Բոգո գիտական բազան () և  Սեջոնգ գիտական բազան () ձեռնամուխ եղան ձմեռային հետազոտական ​​խմբի անդամներին փոխարինելու առաքելությանը։

## Վթար
2013 թվականի դեկտեմբերի 4-ին, ժամը 19:23-ին (UTC+2) Չանգ Ուն ավիաընկերությանը պատկանող HL9404 (Ka-32) ինքնաթիռը Արաոնում չթույլատրված ուղղաթիռների կայանում վայրէջք կատարելիս բախվել է օժանդակ անգարին, շրջվել և այրվել, ինչի հետևանքով տուժել է 11 մարդ։ Ավիացիոն և երկաթուղային վթարների հետաքննության կոմիտեն պարզել է, որ կապիտանի՝ իրավիճակի վերաբերյալ իմացությունը թերի էր, քանի որ նա որոշել է թռչել, չկարողանալով ճիշտ գնահատել ռիսկերը, և չնայած վայրէջքի տարածքի փոքր լինելուն, ռիսկը չի վերացել։ Այսպիսով՝ Արաոնը չուներ ուղղաթիռի անվտանգության աշխատակից և անվտանգության անձնակազմը նույնպես տեղում չէր։ Եզրակացվեց, որ անվտանգության կառավարումը անբավարար էր, այն դեպքում երբ թույլ էր տրվել կատարել թռիչք ու վայրէջք բաց անգարով։

## Տես նաև
* Սառցահատ

## Ծանոթագրություններ


Կատեգորիա:Սառցահատներ
Կատեգորիա:2009 հիմնադրումներ
Հայկական նախարարական տներ

**Հայկական նախարարական տներ**, *նախարարություններ*, հին և միջնադարյան Հայաստանում նախարարի, նրա տոհմի ժառանգական իշխանությունը որոշակի տարածքի (նահանգ, գավառ) սահմաններում։ Նախարարության իրավասությանը ենթակա հողերը եղել են հիմնականում «հայրենական», ինչպես նաև «պարգևական» տիրույթներ։ Նախարարությունների, որպես խոշոր տոհմիկ կալվածատիրությունների և պետական–քաղաքական միավորների, ձևավորումն ավարտվել է հայ Արշակունիների թագավորության սկզբնաշրջանում։ Հայաստանում հնուց գործել է նախարարական իրավունքը, որի շնորհիվ մինչև VIII– IX դդ․ պահպանվել է ժառանգության անդրանիկության սկզբունքը։ VIII դարից սկսվել է նախարարական նախկին ժառանգական կարգի քայքայումը, որի հետևանքով նախարարական տան կրտսեր անդամները՝ սեպուհները, նույնպես ստացել են ժառանգության իրավունք։ Նախարարական տներից շատերը ծագել են Երվանդունիների դարաշրջանում։ Ըստ Ն․ Ադոնցի, Հայաստանում եղել են մոտ 50 նախարարություններ։ Հայ Արշակունիների օրոք ավագ նախարարների կալվածքներ էին Աղձնիք, Ծոփք, Գուգարք, Պարսկահայք, Մոկք, Սյունիք, Արցախ նահանգները, Կորդուք, Ռշտունիք գավառները, Մամիկոնյանների, Բագրատունիների, Կամսարականների, Մարդպետների, Արծրունիների, Ամատունիների, Մաղխազունիների, Խորխոռունիների նախարարությունները։ Կրտսեր նախարարությունների տիրույթներ էին Անձևացյաց, Ապահունիների, Գնունիների, Գնթունիների, Առավեղյանց, Վանանդացիների, Հավնունիների, Աբեղյանների, Գաբեղյանների, Դիմաքսյանների և ուրիշների կալվածները։ Նախարարական տիրույթները մեծ փոփոխություններ կրեցին մարզպանության շրջանում։ Մամիկոնյանները տիրացան Գրիգոր Լուսավորչի տոհմի կալվածներին, միաժամանակ նոր հողեր ձեռք բերեցին Այրարատում (Արագածոտնում)։ Վասպուրականում Արծրունիները և Ռշտունիներն ընդարձակեցին իրենց կալվածները։ Իրենց տիրույթները մեծացրին նաև Կամսարականներն ու Բագրատունիները։

VIII դ․ 2-րդ կեսին, Աբբասյան խալիֆայության տիրապետության պայմաններում նախարարական որոշ տներ քայքայվեցին, և նրանց հողերն անցան զորեղացած նախարարություններին։ IX դարից Հայաստանի երեք խոշորագույն նախարարությունները՝ Բագրատունիները, Արծրունիներն ու Սյունիները տիրում էին երկրի հողերի մեծ մասին։ Այս շրջանում նախարարությունը կոչվում էր իշխանության տերություն ևն։ Սելջուկների տիրապետության ժամանակաշրջանում (XI դ․ կես – XII դ․) սկսվեց հայ խոշոր կալվածատիրության տրոհման և քայքայման պրոցեսը։ Հայկական ֆեոդալական իշխանությունները պահպանվեցին Հյուսիսային Հայաստանում, Հարավային Հայաստանում և Կիլիկիայում։ Հայկական ֆեոդալական իշխանությունները անկում ապրեցին XIV դ․ վերջին։ XV–XVIII դդ․ հայկական ֆեոդալական իշխանությունների մնացորդները պահպանվեցին Արցախում, Սյունիքում և այլուր։ Հայոց պատմության մեջ նախարարությունները կատարել են քաղաքական կարևոր դեր, եղել հայկական պետականության հիմքը։

## Տես նաև
* Մարզպանական Հայաստան
* Զաքարյանների իշխանություն
* Կիլիկյան Հայաստան
* Ազնվականություն

## Գրականություն
* Մանանդյան Հ․, Ֆեոդալիզմը հին Հայաստանում, Երկ․, հ․ 4, Ե․, 1981։ 
* Սամուելյան Խ․, Հին հայ իրավունքի պատմություն, հ․ 1, Ե․, 1939։
* Адонц Н․, Армения в эпоху Юстиниана, СПБ, 1908; 
* Toumanoff G․, Studies in Chirstian Caucasian History, Georgetown, 1966․

Կատեգորիա:Ավատատիրությունը Հայաստանում
Մունբին

**Մունբին** (, ), երգիչ Կորեայի Հանրապետությունում։  Ծնվել է Նամփյոնգի Մուների դինաստիայում և ըստ տոհմաբանության նրա անունը Մուն Մունբին է։ Նա հարավկորեկան Astro խմբի սաբվոկալն ու հիմնական պարողն էր։

## Կենսագրություն
Մունբինը ծնվել է 1998 թվականի հունվարի 26–ին Հարավային Կորեայի Չունգչոնգբուկ կղզու Չոնգջու քաղաքի Սովոնգու Բունփյոնդոնգ շրջանում հոր՝ Մուն Սանգունի և մոր՝ Կիմ դինաստիայի Կիմ Հե ընտանիքից Կիմ Հյոսոնի ընտանիքում և ընտանիքի առաջնեկն էր (ունի փոքր քույր)։

Ծնողների առաջարկով դարձել է մանկական հագուստի մոդել, իսկ 2008 թվականին Fantagio կազմակերպության հովանավորությամբ դարձավ հայտնի։  2009 թվականին նկարահանվել է KBS2 հեռուստաալիքի «Տղաներ՝ ծաղիկներից գեղեցիկ» դրամայում և մարմնավորել է Կիմ Բոմին փոքր տարիքում։

2016 թվականի փետրվարի 23–ին Կիմ Մյոնգջունի, Փակ Ջինույի, Լի Դոնգմինի (մոտ ընկերը), Յուն Սանայի հետ սկսել է կարիերան Astro խմբում։ 2020 թվականի մարտի 4–ից 2022թվականի հոկտեմբերի  26–ը Յուն Սանայի և Verivery խմբի Կանգ Մինի հետ «Չեմպիոնների շոու» հաղորդման հաղորդավարներն են եղել։ 2020 թվականի սեպտեմբերի 14–ին Յուն Սանայի հետ միասին հանդես եկան որպես Astro խմբի ենթախումբ Մունբին և Սանա։

Փոքր քույրը Մուն Շուան նույնպես երգչուհի է և Billlie խմբի անդամ է։

### Մահ
2023 թվականի ապրիլի 19ին երեկոյան 8։ 10ին մոտ  Սեուլի  Գանգնամգու նահանգի Չոնգդամդոնգում գտնվող իր տանը նրան մահացած է գտել մենեջերը։ Սեուլում Գանգնամի ոստիկանությունը ենթադրում է, որ արտիստը կատարել է ծայրահեղ քայլ, բայց նրանք կվերանայեն դիահերձման արդյունքները և կպարզեն մահվան ստույգ պատճառը։

Ավելի ուշ տեղափոխվել է Սեուլի Ասան բժշկական կենտրոն, իսկ ապրիլի 20–ի առավոտյան ժամը 2։ 25ին Fantagio գործակալությունը հայտնեց Մունբինի մահվան լուրը։

## Կրթությունը

* Սեուլի Չունմա տարրական դպրոց
* Գոնգուկ համալսարանի տարրական դպրոց
* Հաննիմի արվեցտի ավագ դպրոց Կիրառական երաժշտության ֆակուլտետ

## Երաժշտական գործունեություն

### Մունբին և Սանա

## Գործունեությունն ու աշխատանքները

### Դրամաներ

### Երաժշտակն հաղորդում

### ժամանցային հաղորդումներ

### Ռադիո

### Տեսահոլովակ

## Ծանոթագրություններ

Կատեգորիա:Հարավկորեացի պարային երաժիշտներ
Կատեգորիա:Հարավկորեացի երգիչներ
Կատեգորիա:Հարավկորեացի պարողներ
Հոդուգուաջա

**Հոդուգուաջա** (), ընկույզով թխվածքաբլիթ, որն ուտում են Կորեական թերակղզում։ Հացի նման ուտելիք է, որը թխում են խմորի մեջ ավելացնելով ընկույզ և կարմիր լոբու մածուկ։

Այսօր ընկույզի թխվածքաբլիթները հիմնականում վաճառում են Կորեական թերակղզում, ինչպես նաև Տորոնտոյի և Լոս Անջելեսի կորեական շուկաներում։

## Ստուգաբանություն
Հուդուգուաջա տերմինը գրանցված է Կորեական լեզվի ազգային ինստիտուտում։ Հոդուգուաջա ձևից բացի օգտագործվում է նաև «հոդուի խորտիկ» ձևը,  որտեղ  հոդոն «(胡桃)» չինարեն նշանակում է ընկույզ։ Ընկույզի թխվածքաբլիթ արտադրող ընկերություններից մեկը ապրանքային նշան էր գրանցել հոդոգուաջա «» անունով, հրուշակեղենի մնացած բոլոր ընկերությունները ստիպված եղան օգտագործել  հոդուգուաջա «호두과자» ձևը։ Անգլերեն բառացի թարգմանելու դեպքում «Ընկույզի տորթ», բայց այս դեպքում, քանի որ տորթի մեջ մտնող ընկույզը ձևը  «հոդուգուաջա», ռոմանիզացվել է և«հոդոգուաջա» օգտագործում են անգլախոս ներգաղթյալները։

2008 թվականի դեկտեմբերի 23-ին Չոնանի մասնագիտացված ընկույզի արտադրողների ասոցիացիան «գյուղատնտեսական կորպորացիա»-ն գրանցեց չոնան ընկույզ  (չոնան հոդո, ) անունը հնարավորություն տալով օգտագործել միայն Չոնանի տարածքում։

## Ծագում
Ընկույզի թխվածքաբլիթները առաջին անգամ պատրաստել է Ջա Գվի Գըմը (Չոնան, Հարավային Չունգչոնգ, ծնվել է 1907-1987 թվականներ), որը այն առաջին անգամ պատրաստել է «Հագհվա ընկույզով թխվածքաբլիթ»-ում  Չոնան կայարանի մոտ և մինչև օրս նրա ժառանգներին է պատկանում հոդոգվաջա ապրանքանիշը և խանութը։

Նախաուտեստ է, որը պատրաստվում է ընկույզի տեսքով, պարունակում է ընկույզ և կարմիր լոբու մածուկ, Չոնանի Գվանգդոկմյոնի տարածաշրջանային արտադրանք է։

## Բնութագիր
Ընկույզի թխվածքաբլիթներ պատրաստելու համար ալյուրը, ձուն խառնում են այնուհետև լցնում ընկույզի կեղևի ձև ունեցող կաղապարի մեջ,այնուհետև  ավելացնում ընկույզի կտորներ և կարմիր լոբու մածուկ, ծածկել ալյուրով և թխել։ Ավանդական մեթոդով կարմիր լոբու պաստան պատրաստվում է սպիտակ լոբին եփելով և փոշիացնելով, որոշ դեպքերում օգտագործվու է կարմիր լոբու մածուկ։ Ընկույզի կտորներն այնպես են դնում, որ ինչ-որ չափով երևա։ Պատրաստ թխվածքաբլիթները մեկ առ մեկ փաթաթում են կորեական թղթի մեջ։

Ընկույզի թխվածքալիթի մեջ օգտագործում են Չոնանի Գվանգդոկմյոնում աճեցրած ընկուզ։ 2009 թվականի դրությամբ Չոնանի Գվանգդոկում արտադրել են ավելի քան  60 տոննա ընկույզ, շատ ընկերութուններ օգտագործում են  Ռուսաստանից, Մոնղոլիայից, Չիաստանից, Վիետնամից  և Հյուսիսային Կորեայից, որոշ ընկերություներ բռնվելն են ծագման երկիրը կեղծելու համար։ 2013 թվականի նոյեմբերի 3-ից Չոնան հրուշակեղենի արտադրությունը ներառյալ «Հագհվա» մասնաճյուղը, որոշեցին օգտագործել միայն տեղական ցորեն, ընկույզ և կարմիր լոբի։

Ընկույզի թխվածքաբիթները սովորաբար վաճառվում են ընկույզի թխվածքաբլիթների մասնագիտացված խանութներում և մայրուղիների հանգիստ վայրերում։ Չոնանի (Սեուլ) հանգստյան վայրերում ընկույզի թխվածքաբլիթների խանութներում գրանցել է 5.96 միլիարդ վոնի վաճառք։

Ընկույզի թխվածքաբլիթների համը որոշվում է ոչ միայն  կարմիր լոբու համով այլև խմորի փափկությամբ և ընկույզի չափսերով։

## Պատկերասրահ

Պատկեր:IMG083.jpg|Հոդուգուաջա
Պատկեր:Hodu_Cake_Burning_Frame.jpg|Հոդուգուաջա թխելու մեքենա
Պատկեր:Hodugwaja_2.jpg|Փաթեփավորված հոդուգուաջա
Պատկեր:Hodu_pop.jpg|Հոդուգուաջա


## Ծանոթագրություն


Կատեգորիա:Կորեական խոհանոց
Կատեգորիա:Թխվածքաբլիթներ
J to tha L-O!: The Remixes

***J to tha L-O!: The Remixes***, ամերիկացի դերասանուհի և երգչուհի Ջենիֆեր Լոպեսի առաջին ռեմիքս ալբոմը, որը թողարկվել է 2002 թվականին Epic Records լեյբլում։ «J to tha L-O!: The Remixes»-ը ռեմիքսների առաջին ալբոմն է, որը մեկնարկել է Billboard 200 վարկանիշի առաջին հորիզոնականում, առաջին շաբաթվա ընթացքում վաճառվել է 156 000 օրինակ։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Certifications and sales

## Թողարկման պատմություն

## Ծանոթագրություններ

Կատեգորիա:Ջենիֆեր Լոպեսի ալբոմներ